Derde verdagte vas ná Bredasdorp-verkragting | Nuus24
Kaapstad – 'n Derde man is in hegtenis geneem in verband met die verkragting, verminking en moord van die 17-jarige Anene Booysen van Bredasdorp in die Wes-Kaap, berig Eyewitness News.Die polisie se Frederick van Wyk het gesê die 23-jarige man is Vrydag omstreeks 09:30 in hegtenis geneem."Hy sal op 11 Februarie op aanklagte van moord en verkragting in die Bredasdorp-landdroshof verskyn."Twee ander mans is tot dusver aangekeer nadat Anene verlede week aangerand, verkrag en vir dood gelaat is. Sy is Saterdag met ernstige beserings na 'n plaaslike hospitaal geneem nadat sekuriteitswagte by 'n bouterrein op haar afgekom het. Sy is later na die Tygerberg-hospitaal oorgeplaas, waar sy Saterdagaand gesterf het.Anene het kort voor sy gesterf het, die naam van een van haar beweerde aanvallers genoem. Dié man, Jonathan Davids, haar ekskêrel, is Saterdag in hegtenis geneem. Hy het vroeër vandeesweek in die hof verskyn en die saak teen hom is tot Dinsdag uitgestel.Die ander verdagte is Woensdag in hegtenis geneem en sal Maandag in die Bredasdorp-landdroshof verskyn.Die voorval is wyd veroordeel en het internasionale hooftrekke gehaal.– Volg Nuus24 op Twitter Lees meer oor: anene booysen | bredasdorp | hof | misdaad | verkragtings | aanrandings | moorde VOLGENDE OP NUUS24X